Lektira *– Charlie i tvornica čokolade*

Dragi učenici,

S obzirom kako nam je novi način rada promijenio mnogo stvari, morat ćemo unijeti i izmjenu u obradi lektire za prošli mjesec. Dok smo išli u školu zadao sam vam djelo *Charlie i tvornica čokolade* Roalda Dahla.

Oni koji su uspjeli posuditi knjigu iz knjižnice dok je nastava još izvođena u školi neka pročitaju djelo do kraja (ako već nisu), ispišu bilješke tijekom čitanja te ispišu detalje o djelu onako „klasično“ kako ste već naučili i radili (tema, likovi, slijed događaja, mjesto radnje, vrijeme radnje itd.). Izaberite jedan od likova i detaljnije ga opišite – izgled, ponašanje, postupke i sve ostalo što smatrate važnim. Sažetak djela (kratak sadržaj) nemojte pisati.

Oni koji nisu stigli posuditi knjigu i nemaju je kod sebe neka mi se obavezno odmah jave pa će dobiti drugi zadatak.

Za obavljanje zadatka imate vremena do srijede navečer (19:00).